
Tervehdys vartiovuorelainen! 


Pitelet käsissäsi uunituoretta 
Kilpeä ja mikäli vanhat merkit 
paikkansa pitävät on lehti toden- 
näköisesti tullut vasta tunti sit- 
ten painosta! Kilvellä on pitkät 
perinteet lippukunnassa tiedotuk- 
sen välineenä lippukunnan johta- 
jien ja kodin välillä. Sivua ympä- 
röivät ”riukuraamit” ja kuvitusta 
säestää joskus jopa suttuinen pai- 
nojälki -ne kuuluvat asiaan, ei 
huolta! 


LPKJ Akseli Meskanen 


Lehteä toimitetaan tarkoituksel- 
la vanhoja piirteitä noudatellen; 
raamit, kirjoituskoneen teksti- 
jäljen mukailu ja itse piirretyt 
kuvitukset. Nämä kaikki yhdessä 
tekevät Kilvestä juuri sen oma- 
leimaisen ja mielekkään lippukun- 
talehden. 


Muistan oman ”partiourani” alku- 
taipaleelta monet Kilvet, joissa 
seikkailivat Erämaarotta ja toh- 
tori K.Aggelberg, sudenpennuille 
oli aina tarjolla visainen tehtä- 
vä. Sittemmin vartiolaiseksi siir- 
tyessäni pääsin jo kirjoittamaan 
ensimmäistä juttuakin Kilpeen, 
omasta maastoretkestä totta kai! 


Johtajaikäisenä alkoi varsinainen 
toimitustyö ja Kilpeä tehtiin yö 
myöhään useampikin lehti vuodes- 
sa. Toimituksella oli käytössä ko- 
lon oma kirjoituskone, temppuileva 
kopiokone, valkoinen korjaustussi 
ja liimapuikko. Suurta vaivaa näh- 
tiin, mutta toiminta koettiin mie- 
lekkääksi kun työnjäljen sai näh- 
dä välittömästi koevedoksina. Ja 
nämäkin nykyään tietokoneaikana 
ehkä jo vanhanaikaisiksi leimatut 
välineet olivat silloin uusinta 
uutta. Vanhat partiojohtajat ker- 
tovat tarinaa ajoista, jolloin 
Kilpeä tehtiin kololla käsin vei- 
vattavilla kopiokoneilla ja tuo- 
reiden sivujen musteet kuivatet-6Ö 
tiin kolon kattoon viritetyillä 
pyykkinaruilla. 

O tempora, o mores! 








Nykyään yhä useampi ennen niin 
helpoksi koettu asia koetaan ylit- 
sepääsemättömän vaikeaksi ja vai- 
valloiseksi. Onko sitten syynä 
uusi tekniikka, joka opettaa ih- 
misen laiskaksi vai onko kysees- 
sä ainoastaan ohimenevä villitys? 
Lyhytjännitteisyys on ikävä kyllä 
tämän päivän maailman pyörimis- 
tä hyvin kuvaava sana. Jotkut ta- 
hot puhuvat harrastuspiireissä jo 
niin sanotuista ”täsmäharrasta- 
jista”. Vapaa-aika käytetään mi- 
nuuttiaikataulun mukaan mahdolli- 
simman suuria ja mieleenpainuvia 
elämyksiä metsästäen, mukavuudes- 
ta tietenkään tinkimättä. Ja har- 
rastukset vaihtuvat viikoittaisen 
mielialan mukaan. 





Partio harrastuksena taas raken- 
tuu pitkäjänteisen kasvun ja osal- 
listumisen varaan. Jokainen vuosi 


rakentuu yhdestä kokonaisuudesta 
viikoittaisten kokousten ja ret- 
kien yhteistyöllä, 


päättyen var- 
tioikäisillä luokkasuorituksiin. 


Toiminnassa saa toki monia het- 
kellisiä elämyksiä, joita on kiva 
muistella myöhemmin nuotion &ää- 
ressä, mutta ”täsmäharrastamalla” 
se ei onnistu. Jokaiselle pojalle 
on tärkeää osallistua niin koko- 
uksiin kuin jokaiselle retkelle - 
sillä siellä ne todelliset elämyk- 
set koetaan. Ei niinkään tulemalla 
paikalle kahdeksi tunniksi nuoti- 
on ääreen istumaan, vaan kokemal- 
la koko paketti aina varusteiden 
kannosta, telttojen pystytyksestä 
puiden kantoon. 





Tammikuun toisella viikolla jatku- 
vat jälleen kokoukset, siihen asti 
haudatkaamme PlaystationGameboyX- 
boxit sängyn alle. Vetäkäämme pit- 
kät kalsarit jalkaan, karvalakki 
korville ja mars ulkoilmasta naut- 
timaan! 








Hauskaa joulun aikaa, LPKJ 

45-vuotisjuhlaretki 24.-26.9.2004 





Vartiovuoren Poikien perustami- 
sesta tuli tänä vuonna kuluneeksi 
45 vuotta. Lähes pyöreiden vuo- 
sien saavuttamista juhlistettiin 
järjestämällä perinteikäs retki 
Pornaisissa, vanhempainyhdistyk- 
sen kämppää tukikohtana käyttä- 
en. Retki järjestettiin yhdessä 
Vartiovuoren Tyttöjen kanssa ja 
se olikin massiivisin kämpällä 
ja sen läheisyydessä järjestetty 
retki miesmuistiin. Retki kerä- 
si runsaasti lippukuntiemme jäse- 
niä syksyiseen Pornaisten metsään 
nauttimaan eräohjelmasta ja par- 
tiotovereiden seurasta. 





Suunnistusta ja köydenvetoa 


Vartioikäisillä lippukunnan jäse- 
nillä perjantai-ilta kului laavu- 
jen pystyttämiseen sekä leiripaik- 
kaan ja sisarlippukunnan jäseniin 
tutustumiseen. Vanhemmat vartio- 
laiset pääsivät perjantai-iltana 
vielä ennen iltapalaa suunnista- 
maan pienryhmissä syksyisen hämä- 
rässä metsässä. Lauantaina aamupa- 
lan jälkeen vartiolaiset lähtivät 
ryhmissä kiertämään suunnistus- 
ja tehtävärataa, jonka rasteilla 
johtajat testasivat vartiolaisten 
tietämystä muun muassa ensiavussa 
ja luonnontuntemuksessa. 








Lounaan 
kiersivät 


jälkeen vartiolaiset 
ryhmiin jakaantuneena 
erilaisia tehtäväpisteitä. Var- 
tiolaisten tehtävänä oli ratkoa 
riimukirjoituksen salaisuus, ka- 
sata mahdollisimman korkea tor- 
ni pölleistä ja suoriutua mah- 
dollisimman nopeasti johtajien 
rakentamasta, erilaisia esteitä 
sisältävästä Rambo-radasta. Var- 
tiolaisten ryhmien välinen mit- 
telö huipentui illalla pidettyyn 
köydenvetokilpailuun. 


























Viikinkikilpien tekoa ja aar- , 
teenetsintää [ 
Sudenpennut saapuivat retkelle E 
lauantaiaamuna. Kämpälle majoit- ( 
tautumisen jälkeen sudenpennut L 






pääsivät tekemään itselleen vii- 
kinkikilvet. Kun kilvet oli saatu 
mieleisen muotoisiksi, sudenpen- 
nut koristelivat ne vielä sormivä- 
reillä maalatuilla hurjilla vii- 
kinkiaiheisilla kuvioilla. Kilpien 
maalausten kuivuessa pääsivät su- 
denpennutkin kokeilemaan esteiden 
ylittämistaitojaan Rambo-radalla. 
Vaikka sudenpennuilta riittävää 
pituutta esteiden ylittämiseen 
välillä puuttuikin, sitkeä yritys 




























korvasi puuttuvat sentit ja es- 
teiden ylitys onnistui vanhempien 
vartiolaisten tavoin. 




















Sudenpennut tekemässä kilpiä 







Illan hämärtyessä sudenpennut 
pääsivät etsimään aarretta kämpän 
lähimaastosta johtajien pitämiltä 
rasteilta. Lisää jännitystä aar- 
teenetsintään toivat kiertelevät 
rosvot. Sudenpentujen jäädessä 
rosvojen nappaamiksi, he menetti- 
vät kaikki rahansa ja joutuivat 
aloittamaan rahojen ja timanttien 
etsimisen alusta. 















Viikinkejä iltanuotiolla ja sun- 
nuntain vierailupäivä 


Monien mielestä retken kohokoh- 
daksi muodostui lauantain ilta- 
nuotio. Kämpän nuotiopaikka oli 
koristeltu sudenpentujen tekemil- 
lä viikinkikilvillä ja havuilla. 
Iltanuotion ohjelmanumeroita saa- 
puivat järjestämään ihka oikeat 
viikingit. Joidenkin tarkkasil- 
mäisten mielestä viikingit tosin 
muistuttivat erehdyttävästi VarPon 
johtajia. Iltanuotiolla kisattiin 
ihmispyramidien rakentamisessa, 
jousiammunnassa ja tietenkin kaik- 
ki pääsivät myös laulamaan nuotion 
loisteessa. 








Sunnuntaina ennen kotiinlähtöä 

retkeläisten vanhemmilla oli mah- 

dollisuus tutustua retkielämään. 

Vanhempien tutustumistilaisuus 

alkoi lipunnostolla, jonka jäl- 

keen vanhemmilla oli mahdollisuus 

tutustua kämppään ja sen lähiympä- 

ristöön joko vapaasti tai valoku- 

vasuunnistuksen vihjeitä seuraa- 

malla. Retkeläisten ja vanhempien 

yhteislounaan jälkeen kaikki pa- 

lasivat tyytyväisinä vanhempien Ihka oikeat viikingit järjes- 
kyydeillä takaisin kotiin. Aina- tivät iltanuotion 
kin kaikkien omien vartiolaisteni 

sekä tietenkin minun itseni mie- 

lestä retki oli onnistunut yhteis- 

työhanke sisarlippukunnan kanssa. 


Yksi kuva vastaa tuhatta sanaa. 
50-vuotisjuhlaretkeä odotellessa 
juhlaretken muistoja voi verestää 
Vartiovuoren Poikien internet-si- 
vuilla www.varpo.fi. 


Eetu Immonen 

AC VarPo suopotkupallon MM-kisoissa 


Lippukunnan joukkue, AC VarPo, 
osallistui viime kesänä toista 
kertaa suopotkupallon MM-kilpai- 
luihin. Joukkue lähti kohti ki- 
soja torstaina 15.7.2004 kisojen 
puolesta järjestetyllä yhteisel- 
ä bussikyydillä. Bussimatka kes- 
lähes kymmenen tuntia, minkä 
jälkeen uupunut joukkue majoittui 
komeassa ympäristössä sijaitse- 
vaan vuokramökkiinsä, ja aloitti 
keskittymisen seuraavana päivänä 
alkaneisiin koitoksiin. 














Sää ei ollut paras mahdollinen, 
kun joukkueemme urhot saapuivat 
suostadionille ensimmäisenä €pe- 
lipäivänä. Ensimmäinen ottelu oli 
VVV:tä vastaan. Ottelu oli kaik- 
kein pahimmassa kunnossa oleval- 
la kentällä ja laji osoitti heti 
alussa kovan fyysisen vaativuuten- 
sa. Ilman vaihtopelaajia pelannut 








VVV osoittautui yllättävän kovaksi 
vastustajaksi ja taisteli itsensä 


kahdella 
pelanneen 


tasapeliin (1-1) lähes 
kokonaisella ketjulla 
joukkueemme kanssa. 


Seuraava ottelu pelattiin Raahe- 
laista Peräkylän Voimaa vastaan. 
Meidän joukkueemme painosti lähes 
koko ottelun ajan, mutta onnis- 
tuimme kuitenkin tekemään vain yh- 
den maalin. Vastustaja ei onnistu- 
nut maaliteossa kertaakaan ja AC 
VarPo sai ottelusta kaikki tärkeät 
pisteet. 


Lauantain ensimmäinen vastustaja 
saapui suoraan jalkapallon luva- 
tusta maasta, Hollannista. Olim- 
me nähneet heidän peli-esityksi- 
ään jo edellisenä päivänä ja meitä 
hiukan hirvitti asettua heitä vas- 
taan. Ottelu oli kuitenkin tiukka 
ja päättyi tasapeliin (0-0). 


Seuraava ottelu oli paikallista 
joukkuetta, Hiihtokoulu Maahisia 
vastaan. Tiesimme, että mikäli hä- 
viämme ottelun, mahdollisuutemme 
jatkopeleihin pienenevät huomat- 
tavasti. Joukkue pelasi parhaansa 
mukaan ja tilanne olikin ensimmäi- 
sen puoliajan jälkeen 1-0 meidän 
hyväksemme. Paikalliset hiihdon 
opettajat eivät kuitenkaan luo- 
vuttaneet, vaan takoivat lopputu- 
lokseksi meidän kannaltamme ikä- 
vän 2-1. 


Onneksi muut lohkon ottelut päät- 
tyivät meidän kannaltamme oikein. 
Sijoituimme lohkomme toiseksi ja 
pääsimme jatkoon. 


Ensimmäisessä cup-ottelussa vas- 
taamme asettui FC Köyhät, lähes 
20-henkinen, lukuisia kertoja ki- 
soihin osallistunut konkarijouk- 
kue. Ottelu oli kuitenkin hyvin 
tasaväkinen. Jatkoajalle mentiin 
lukemissa 0-0. Vastustaja pääsi 
rankaisemaan virheestä lähes heti 
jatkoajan alussa ja tiputti meidät 
pois maailmanmestaruuskamppailus- 
ta. 

Tappion aiheuttaman suurimman jär- 
kytyksen väistyttyä, joukkue pa- 
lasi takaisin mökilleen ja ryhtyi 
miettimään taktiikoita ensi vuo- 
den kisoja varten. 








Näkkileipäkyselyn tulokset 


Kilvessä 1/2003 järjestettiin 
suuri näkkileipävaali. Vaalien 
tarkoituksena oli selvittää lip- 
pukuntaa vaivannut ristiriita; 
Kummalle puolelle näkkileipää voi 
tulisi levittää. 


Vastauksia jätettiin Kilven pos- 
tilaatikkoon lähes ennätysmäises- 

Selvästi kaikkien mielissä 
jo pitkään piilenyt ongelma sai 
jäsenistön liikkeelle. Mielipi- 
teiden jakautuminen on esitetty 
viereisessä kuvaajassa. Voittaja 
on siis, selvällä 57 prosentilla 
kaikista annetuista äänistä, ta- 
sainen puoli. 





Nyt kaikkia askarruttanut asia on 
ratkennut ja näkkileivän voi jäl- 
leen voidella hyvällä omalla tun- 
nolla ja vielä OIKEALLE puolelle. 





Oletko koskaan haaveillut taiteilijan urasta? 


Oletko koskaan halunnut julkaista 
piirustuksiasi alueen tärkeimmäs- 
sä mediassa? Onko sinulla sanoin- 
kuvaamaton tarve tuoda tunteesi 
ja ajatuksesi julki kuvan väli- 
tyksellä? 


- NYT sinulla on siihen mahdol- 
lisuus! Ota kynä käteen ja anna 
ajatusten lentää. 


Kilven toimituksessa on hyvin vä- 
hän piirtäjiä ja kuvitusosastoon 
kaivattaisiin kipeästi uutta ver- 
ta. Tästä syystä päätimme julistaa 
lukijoiden välisen piirustuskil- 
pailun, jossa aiheena on retkeily. 
Kaikilla lippukunnan jäsenillä on 
oikeus osallistua kilpailuun, jon- 
ka voittajan nimi on pian kaikkien 
huulilla ja tie tähtiin on avoin. 
Voit osallistua kilpailuun piir- 








tämällä retkeily-aiheisen A4-ko- 
koa olevan kuvan ja tunkemalla sen 
Kilven postilaatikkoon viimeis- 
tään Helmikuun 7. päivä. Kuvan tu- 
lee olla yksivärinen. 


Voittajatyö julkaistaan seuraa- 
vassa Kilven numerossa ja toimit- 
tajan työsopimus on kiinni vain 
omasta tahdostasi. 





Kotisivukilpailu käynnissä 


VarPon internetsivut osallistu- 
vat tänäkin vuonna lippukuntien 
väliseen kotisivukilpailuun. 
me vuonna VarPon sivut sijoittui- 
vat toiselle sijalle. Kilpailu on 
parhaillaan käynnissä ja tulokset 
julkistetaan 6.1.2005. Nähtäväksi 
jää jatkuuko internetsivujen me- 
nestys. 


Vii= 





Kilpailun internetsivut löydät 
osoitteesta, jossa voit myös ää- 
nestää suosikkiasi: 
http://sivukisa.partio.net 

VarPon sivuihin voit tutustua tu- 
tussa osoitteessa 

www.varpo.fi 





Lukijat kysyvät, toimitus vastaa 


Lukijoiden mielenkiinto on ilmei- 
sesti edelleenkin suuressa kasvus- 
sa lehteä kohtaan. Kilven toimitus 
on saanut palautetta lukijoilta. 
Lieneekö tähän syynä Kilven uuden 
design-postilaatikon sijoittami- 
nen kolotilaan? Päätimme lähestyä 
edelleen lukijoita ja vastata hei- 
dän mieltään painaviin asioihin. 


Kii- 


Kilpi on mailman paras lhti. 
tos toimituksele. Rakastan teitä. 
T: Fani 

PS. Tykkään Juuson tarinosta. 


Kiitos, hyvä fani, olemme imar- 
reltuja. Sinulla on selvästikkin 
selvännäkijän lahjoja tai sitten 
toimituksemme on vuotanut, mitä 
suuresti epäilen, sillä Juuson 
tarinoita ei ole vielä Kilvessä 
julkaistu. Luotettavalle ennusta- 
jalle voisi olla käyttöä myös leh- 
temme toimituksessa. 


Miksi Kilpi ei ilmesty? MIKSI? 


Arvoisa lukija, olet väärässä. 
Pitelet nytkin kädessäsi Kilpeä, 
eli Kilpi siis ilmestyy. Kysymys- & 
tä lienee siis turha kommentoida 
enempää. 


Palautetta saa jatkossakin jättää 
Kilven postilaatikkoon ja näin ny- 
kyaikana myös sähköinen posti tulee 
perille. Osoite on kilpi(Gvarpo.fi 













N 
JN 


d 


Tutkittu totuus 


Minä, tohtori K. Aggelberg, jatkan 
väsymätöntä ammentamistani kris- 
tallinkirkkaan totuuden alkuläh- 
teestä. Minä näen ja kuulen. Minä 
ajattelen. Ihailunne ja luottamuk- 
senne aallot liplattelevat ylevää 
hahmoani vasten kuin aallot ranta- 
kallioon. Lukekaa ja vaviskaa. 


Läpitunkevien kanavieni ansiosta 
kuulin meneillään olevasta par- 
tioasujen uudistuksesta. Oli ka- 
lakukko juuttua kurkkuuni. Jäl- 
leen vanhaa, hyvää ja perinteistä 
ollaan kaatamassa. Ja tilalle ha- 
lutaan jokin lumppujen röykkiö. 
Malli oli tökerö ja kelvoton, kau- 
luskin samanlainen kuin vanhan 
ystäväni toveri Iosifin puolisoti- 
laallisessa puvussa. Koira pala- 
jaa oksennuksilleen, mutta minä 
olen hereillä. 











Olin tahrata rautasaappaani taan- 
noin Korpitörmän tiellä, mutta 
olipa vierailu sen arvoinenkin! 
Sitten viime käyntini oli uudis- 
rakennuksen viereen noussut mie- 
histötila, jonka ovistakin sai 
parihevosella sisään ajaa! Torppa 
veti vertoja jopa Krasnojarskin 
kodilleni. 












Itsenäisyyspäivän hyödykemarkki- 
noilla näytti rahanvaihtokojujen 
määrä jälleen kasvaneen. Jouduin 
satimeen perunoiden ja ftonttu- 
jen väliin. En saanut rokastakaan 
nauttia ryhdikkäässä rauhassani. 
Zoom-pupillini tekivät kuitenkin 
havainnon, että toisaalta on pois- 
tunut tora ja loppunut riita ja 
häväistys. 











Lopuksi voin vielä heittää teille 
vanhan viisauden: Jos on lusikalla 
annettu, ei voi kauhalla ottaa. 
Niinpä niin, hohhoijaa. 





































PERINTEINEN LUKIJAKILPAILU 


Edellisessä numerossa Kilven toimitus kysyi huomattavan laajalta luki- 
jakunnaltaan erään partiojohtajan henkilöllisyyttä melko impressionis- 
tisen muotokuvan perusteella. Kuten tavallista, saavutti lukijakilpai- 
lu jälleen valtavan suosion ja Kilven uusi, viimeiseen asti tyylitelty 
postilaatikko täyttyi reikäänsä myöten vastauksista. 


luultavasti ensimmäistä kertaa Kilven historian aikana toimitus on- 
nistui paikallistamaan OIKEITA vastauksia. Oikein vastanneiden kesken 
suoritettiin arvonta ja voittajaksi selviytyi mahtavalla yksi oikein 
tuloksella Calle Henriksson Kärpät-vartiosta. Voittaja saa palkinnoksi 
upean jouluisen yllätyspalkinnon. Palkinto jaetaan VarPon joulujuh- 
lassa. 





Toimitus onnittelee voittajaa! 


Tämänkertainen lukijakilpailumme käsittelee partiopiiriämme Pääkau- 
punkiseudun Partiolaisia. 


Pääkaupunkiseudulla toimii noin 12 000 partiolaista. Lippukuntia pää- 
kaupunkiseudulla on noin 150. Pääkaupunkiseudulla, eli Helsingin, Es- 
poon, Vantaan ja Kauniaisten alueella toimivat partiolaiset muodosta- 
vat piirijärjestön, Pääkaupunkiseudun Partiolaiset ry:n, lyhennettynä & 
PäPa. Tämänkertaisessa lukijakilpailussa kysymmekin, 





mikä on PäPa:n suurin poikalippukunta? 


Vastaukset palautettakoon Kilven postilaatikkoon tammikuun loppuun 
mennessä! 


Myöhästyneet vastaukset hylätään armotta. 





